**LIETUVOS RESPUBLIKOS AMBASADA PRANCŪZIJOS RESPUBLIKOJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

2022- vasario -...

(Data)

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** | | | | |
| 2022-02-01 | Gegužės 3-5 d.d. Paryžiuje vyks JEC world 2022- tarptautinė kompozicinių medžiagų paroda. Taip pat veiks ir virtuali (on-line) parodos versija. | https://www.jec-world.events/ | Kompozicinės medžiagos- paroda |
| 2022-02-24 | Vasario 26- kovo 4d.d. Paryžiuje (Paris EXPO-Porte de Versaille) vyks 58-oji Tarptautinė Žemės ūkio paroda (SIA, Salon international de l‘agriculture). Parodoje pristatomi 4 pagrindiniai sektoriai: gyvulininkystė ir gyvulininkystės produkcija; pasėliai ir augalai, sodas ir daržas; produktai iš Prancūzijos užjūrio regionų ir kitų pasaulio šalių; žemės ūkio paslaugos ir prekyba. 2021 m. paroda buvo anuliuota dėl COVID-19 pandemijos. 2020 m. ši paroda sulaukė virš 482 tūkst. lankytojų ( virš 633 tūkts. 2019 m.) Tai viena populiariausių parodų Prancūzijoje, kurioje apsilanko 1 porc. FR piliečių. 2020 m. SIA eksponavosi virš 1000 dalyvių, aplankė 33400 profesionalų, virš 60 užsienio užpirkėjų delegacijų, 50 oficialių valstybinių delegacijų, dalyvavpo 22 valstybės, publikuota 8500 straipsnių ir nuorodų žiniasklaidoje ir socialiniuose tinkluose. | https://www.salon-agriculture.com/ | Tarptautinė žemės ūkio paroda |
| 2022-02-24 | Kovo 16-17 d.d. Paryžiuje (porte de Versaille) vyks tarptautinė paroda, skirta mobilumo sprednimams, **AUTONOMY Paris**. Parodoje savo pordukciją pristatys 200 ekpsonuotojų, planuojama 300 pasisakymų, 8000 dalyvių, dalyvauja 92 šalys. | https://www.autonomy.paris/en/trade-show/about/ | Mobilumo sprendimų paroda |
| 2022-02-10 | FR Vyriausioji plano komisija vasario 10 d. paskelbtoje ataskaitoje parengė sveikatos priežiūros produktų, kurių tiekimas turi būti užtikrintas, gamintojų žemėlapį. Ataskaitos autoriai klausė kardiologų ir anesteziologų, kurie vaistai yra svarbiausi ir nepakeičiami jų srityje. Tuomet jie patikrino, ar jų gamybos grandinė yra pažeidžiama, remdamiesi operatorių, tiekėjų ir gamybos vietų skaičiumi, taip pat veikliųjų medžiagų gamybos ir galutinio produkto gamybos vietomis. Verdiktas: šeši kardiologijoje ir aštuoni anestezijoje naudojami produktai yra "pažeidžiami", nors ir yra labai svarbūs. Pasak ataskaitos autorių, produktyvios investicinės operacijos į esamas gamyklas arba jų perkėlimas leistų geriau orientuotis į svarbiausius vaistus, taip pat stebėti ir vertinti, kaip nustatant vaistų kainas atsižvelgiama į Prancūzijoje pagamintus vaistus.  APK taip pat siūlo sukurti nepriklausomą sveikatos agentūrą ir organizuoti valtybės kontroliuojamą gamybą. | https://www.lesechos.fr/economie-france/social/la-france-dresse-un-debut-de-cartographie-des-medicaments-a-interet-souverain-1385790 | Sveikaos sektorius, sudarinėjamas pažeidžiamų produktų sąrašas |
| 2022-02-25 | SANTEXPO 2022 (Paryžius, 2022 m.gegužės 17-19 d.)- 56-oji traptautinė sveikatos apsaugai skirta paroda. Sektoriai: įrangos gamintojai, programinės įrangos kūrėjai ir tiekėjai, e. sveikatos verslas, medicinos prietaisų gamintojai, architektai, institucijų atstovai, etc. Laukiama 900 dalyvių (eksponuotojų), tikimąsi, kad parodą aplnakys apie 30 000 specialistų. Parodoje kasmet prisistato apie 30 FR ir užsienio startuolių. | <https://www.facebook.com/SANTEXPO/photos/a.332241081024233/967562770825391>  https://www.santexpo.com/en/the-event/santexpo/ | Sveikatos apsaugos ir priežiūros priemonių ir įrangos paroda |
| 2022-02-23 | Nuo 2022 m. vasario 22 d. Prancūzijoje draudžiamas gyvūnų, kurie gavo augimą arba produktyvumą skatinančių antibiotikų, mėsos ir gyvūninės produkcijos importas. | https://www.gouvernement.fr/actualite/la-france-interdit-limportation-de-viandes-aux-antibiotiques-de-croissance |  |
|  | | | | |
| 2022-02-08 | 2021 m. "Amazon" Prancūzijoje įdarbino 4 000 žmonių. Grupė, šalyje turinti daugiau nei trisdešimt logistikos padalinių, įskaitant aštuonis paskirstymo centrus, 2022 m. ketina sukurti 3 000 papildomų darbo vietų, kad iš viso Prancūzijoje pagal neterminuotas darbo sutartis dirbtų 18 500 žmonių. | Le Sept de L'Express | Amazon Prancūzijoje |
| 2022-02-17 | Kaip informuoja FR žemės ūkio ir maisto gamintojų ekosistemos leidinys „Demeter“, daugėja fondų, kurie specializuojasi žemės ūkio arba maisto srityje. Jie daugiausia perka žemės ūkio paskirties žemę arba įsigyja į biržos prekybos sąrašus neįtrauktų žemės ūkio ir maisto pramonės įmonių akcijų paketus. Rinka yra milžiniška: žemės ūkio ir maisto produktai sudaro 8 000 mlrd. dolerių per metus ir 10 proc. namų ūkių išlaidų visame pasaulyje.  Per pastaruosius du dešimtmečius žemės ūkis ir maistas tapo svarbi turto klasė instituciniams investuotojams. Demeter duomenų bazės duomenimis, šioje srityje besispecializuojančių investicinių fondų (išskyrus valstybinius turto fondus) skaičius išaugo nuo 41 2005 m. iki 730 šiuo metu, o jų valdomos lėšos siekia apie 120 mlrd. dolerių.  Investuotojai vertina nuolatinį sektoriaus augimą, jiems prieinamų investavimo strategijų įvairovę ir sąsajas su klimatu, mityba ir tvarumu. Didžiąją dalį jų investicijų sudaro neįtrauktos į biržos sąrašus įmonės ir žemės ūkio paskirties žemė - 70 proc. valdomo turto.  Tačiau ši turto klasė dar tik formuojasi. Instituciniai investuotojai žemės ūkiui ar maistui dabar skiria mažiau nei 2 proc. savo kapitalo. Ekspertai mano, kad, didėjant gyventojų skaičiui, jis augs, kad patenkintų pasaulinę paklausą. Be to, vis daugiau investuotojų pritraukia maisto pramonės pradedančiųjų įmonių- "FoodTech"- plėtra.  Kalbant apie valstybės turto fondus, juos vyriausybės paprastai naudoja aprūpinimui maistu stiprinti. 2021 m. kovo mėn. Singapūro valstybei priklausanti investicinė bendrovė "Temasek" šiam sektoriui skyrė 10 proc. savo 244 mlrd. dolerių vertės portfelio, palyginti su 4 proc. 2017 m. Šis šuolis nėra atsitiktinis. Miestas-valstybė tik 10 proc. maisto produktų pasigamina šalies viduje. Iki 2030 m. ji nori šią dalį padidinti iki 30 proc. ir taip sumažinti savo priklausomybę nuo išorinio pasaulio.  Abu Dabio valstybinis turto fondas ADQ taip pat įsigijo žemės ūkio produktais prekiaujančios bendrovės "Louis Dreyfus" akcijų paketą. Strategija panaši: tai taip pat žingsnis siekiant užtikrinti gyventojų aprūpinimą maistu. | https://www.lesechos.fr/finance-marches/marches-financiers/pourquoi-la-finance-sinteresse-toujours-plus-au-secteur-agricole-1387767 | Investicijos į žemės ūkį ir maistą |
| 2022-02-17 | Vasario 17d. FR Parlamentas galutinai patvirtino įstatymo projektą, kuriuo ratifikuojami trys potvarkiai, susiję su Elzaso europinės bendruomenės kompetencija ir leidžiantys nuo 2024 m. įvesti ekologinį mokestį sunkiasvorėms krovininėms transporto priemonėms. | https://www.lesechos.fr/direct | Elzasas įves ekologinį mokestį |
|  |  |  |  |
| **Lietuvos verslo plėtrai aktuali informacija** | | | | |
| 2022-02-02 | Skubiai reikia spręsti kibernetinio draudimo problemas.  FR analitikai kelia klauismą, ar jau artėja draudimo polisų, kuriais įmonės apdraudžiamos nuo kibernetinių atakų, pabaiga. Iš tiesų, rinkos būklė bloga. Draudikai praranda pinigus, o įmonėms vis sunkiau apsidrausti. | https://www.usine-digitale.fr/article/il-est-urgent-de-trouver-une-solution-aux-problemes-d-assurance-cyber.N1779877 | Draudikai nenori drausti nuo kibernetinių atakų rizikų |
| 2022-02-02 | FR energetikos kompanija Total Energies siekdama įgyvendinti savo tikslą iki 2025 m. pagaminti 2 TWh atsinaujinančių dujų, kurias būtų galima tiekti į dujotekį, nusprendė panaudoti iš atliekų ir vandens valymo proceso gaunamas dujas. Vasario 2 d. ji paskelbė, kad pasirašė susitarimą su FR komunalinių paslaugų įmone "Veolia" dėl biometano išgavimo iš atliekų ir nuotekų valymo įrenginių, veikiančių daugiau nei 15 šalių.  Iš organinių atliekų pagamintos atsinaujinančios dujos prilygs vidutiniam metiniam 500 000 gyventojų suvartojamų gamtinių dujų kiekiui ir padės išvengti maždaug 200 000 tonų CO2 per metus.  Pagal šį susitarimą abi bendrovės sutelks savo pramoninę patirtį biometano gamybos srityje: "Veolia" suteiks savo patirtį gaminant ir perdirbant biodujas savo įrenginiuose, o TotalEnergies" panaudos savo patirtį visoje biometano vertės grandinėje. | <https://www.usinenouvelle.com/article/totalenergies-s-attaque-au-biogaz-de-decharge-avec-veolia.N1779937#xtor=EPR-419&email=irena.skullerud@urm.lt>  https://www.capital.fr/entreprises-marches/a-suivre-aujourdhui-totalenergies-veolia-1427275 | Atsinaujinantys energijos šaltiniai; biometanas |
| 2022-02-08 | Nedaugelis Prancūzijos gamintojų gali pasigirti aprūpinę visą planetą- būtent toks FR vidutinio dydžio įmonės "Soitec" atvejis. 100 % pasaulyje gaminamų išmaniųjų telefonų jau turi jos technologiją, be to bendrovė neseniai pasirašė didelį kontraktą su "Google": naujausios kartos Google 5G telefonai bus aprūpinti itin didelio našumo puslaidininkiais. Tai šiai Izero departamente įsikūrusiai įmonei užtikrins milžiniškas pajamas. "Soitec", kurios 75 proc. pajamų sudaro telefonija, tikisi, kad šiais metais apyvarta išaugs 45 proc., o marža gali siekti 34 proc.! Šie rezultatai dabar sulaukia daug dėmesio. Finansų investuotojai biržoje išvydo palankų sandorį, o valstybė prižiūri šį technologinį grynuolį, kuriame dirba apie 1 600 žmonių, iš kurių daugiau nei 90 % - Prancūzijoje. | https://lexpansion.lexpress.fr/actualite-economique/comment-soitec-une-pepite-savoyarde-a-signe-le-contrat-du-siecle-avec-google\_2167398.html?m\_i=\_yb\_vL3\_FhF6vf7YBoH09ruqv79ecLerkhfN1y4qlFpDz\_YhydlInq9IVT8dIh30Shm9rTLN\_YIjBn8wj7SN7x\_dGMQRV3&#xtor=EPR-5293-[NL\_le\_7]-20220208&m\_i=pAsq4\_HFOpq2XKReVRlaxyCC\_pHRaLpkzWwM0zVETzErPskgDVIP6YLSAV6OofFAo6c9QsKVAKFssJUn0k%2BfGq8nFS2qOe&M\_BT=1885785898690 |  |
| 2022-02-07 | Prabangių prekių ženklai kelia kainas. „Chanel“ per 2021 m. net tris kartus pakėlė savo kainas motyvuodama žaliavų, ypač itin aukštos kokybės reikalingų „Chanel“ pordukcijai pagaminti, stygiumi ir jų kainų kilimu pasaulinėje rinkoje. Klasikinė "Chanel" rankinė su atvartu visada buvo prabangi rankinė, tačiau po trijų kainų pakėlimų jos kaina tapo 8 200 JAV dolerių, nors 2019 m. buvo verta "tik" 5 200 JAV dolerių. Analitikų teigimu, Paryžiaus namai šioje srityje veikė sparčiau nei kiti prabangos prekių ženklai, sukeldami kai kurių klientų pyktį ir išbandydami jų lojalumą. Pasak analitikų, prabangos prekių ženklai pasinaudojo išaugusia paklausa ir pakeitė savo pozicijas, siekdami didesnio išskirtinumo ir aukštesnių kainų. | https://www.lopinion.fr/economie/chanel-releve-ses-prix-et-teste-la-fidelite-de-ses-clients | Brangsta prabangos prekės |
|  |  |  |  |
| **Lietuvos turizmo sektoriui aktuali informacija** | | | | |
| 2022-02-17 | FR turizmo sektorius vasario 17 d. paragino nustatyti naujus valstybės garantuotų paskolų grąžinimo terminus, kad būtų išsaugoti įmonių, kurios vis dar lėtai įveikia sveikatos krizę, investiciniai pajėgumai. Turizmo bendrovėms suteikta 11,5 mlrd. eurų garantuotų paskolų priminė Turizmo veikėjų konfederacija (CAT). | https://www.lesechos.fr/direct | Turizmo sektorius, skolų grąžinimas |
| **Bendradarbiavimui MTEPI[[1]](#footnote-1) srityse aktuali informacija** | | | | |
| 2022-02-03 | Jau metus "Haffner Energy" Vitri-le-Fransua, Marnoje įsikūręs startuolis, išaugęs iš "Soten" inžinerijos biuro, kuris specializuojasi biomasės jėgainių ir atliekų utilizavimo įrenginių srityje, - jis dirba tik su savo technologija, skirta vandenilio be anglies dioksido gamybai iš biomasės. Dabar jis jau paruoštas pramoniniam naudojimui.  Kovo mėnesį Strasbūro dujų platintojo R-GDS dirbtuvėse sumontuotas bandomasis įrenginys, kurio termolizės pajėgumas - 300 kg medienos per dieną, "nuo birželio mėnesio veikia be pertraukų ir per dieną pagamina iki 264 kg vandenilio". Patvirtinti du pagrindiniai "Hynoca" (angl. Hydrogen no carbon) proceso etapai, skirti gaminti daug vandenilio turinčias, dekarbonizuotas sintezės dujas (angl. Hypergas) termolizės ir garų krekingo būdu iš biomasės. Valymo etapas, skirtas vandeniliui iš šių dujų išgauti, yra standartinis. Gautos dujos atitinka lūkesčius. "Jos prilygsta gamtinių dujų SMR (garo riformingo) būdu gaunamam vandeniliui, kuris šiandien naudojamas pramonėje gaminant pilkąjį vandenilį. Už tą pačią kainą - 1,5 euro už kilogramą.  Sausio 31 d. "Haffner Energy" paskelbė apie pirminį viešą akcijų siūlymą Paryžiaus vertybinių popierių biržos "Euronext Growth" rinkoje. | <https://investir.lesechos.fr/actions/actualites/ipo-haffner-energy-lance-son-introduction-en-bourse-sur-euronext-growth-a-paris-2000455.php>  https://www.usinenouvelle.com/article/haffner-energy-en-bourse-pour-produire-de-l-hydrogene-a-empreinte-carbone-negative-a-1-5-euro-le-kg.N1779147 | Vandenilio technologijos |
| 2022-02-03 | Paryžiuje įsikūręs startuolis "Kriptown" siūlo naują sprendimą MVĮ pritraukti lėšų kaip alternatyvą rizikos kapitalui ir paskoloms. Jos hibridinė koncepcija - tai sutelktinį finansavimą ir ICO apjungianti birža, kuriai ką tik iš Liuksemburgo fondo "Accurafy" ir viešųjų institucijų surinkta 1,35 mln. eurų.  "Kriptown" sprendimas leidžia stratuoliams ir MVĮ pritraukti nuosavo kapitalo finansavimą išleidžiant skaitmeninį turtą, o investuotojams - prekiauti nauja turto klase, panašia į privatų kapitalą, tačiau likvidesne. Ji yra panaši į vertybinių popierių biržą, tačiau jos akcijos kotiruojamos ne akcijomis, o žetonais. Konkrečiai kalbant, bendrovė, kuri didina kapitalą "Kriptown", išleidžia žetonus, kurių vertė susieta su bendrovės akcijų verte. Pasibaigus pirminiam sandoriui, šiuo skaitmeniniu turtu galima prekiauti antrinėje rinkoje, o investuotojams suteikiamas likvidumas. Jei įmonė kada nors bus įsigyta arba galiausiai taps vieša, ji atpirks visus žetonus. | https://www.usine-digitale.fr/article/kriptown-une-bourse-d-actifs-numeriques-pour-financer-les-pme.N1780657 | Fintech |
| 2022-02-03 | "Damae Medical", Prancūzijos medtech startuolis, kurio specializacija - odos vėžio diagnostika ir stebėsena, pritraukė 5 mln. eurų. (BNP Paribas Développement , "Kurma Partners" bei "Paris Saclay Seed Fund" pritraukė A serijos finansavimą).  Startuolio tikslas - suteikti dermatologams visapusišką sprendimą, kuris leistų anksti, veiksmingai ir neinvaziniu būdu gydyti pacientus. Paryžiuje įsikūrusi įmonė sukūrė "DeepLive" sprendimą, leidžiantį išvengti biopsijos derinant medicininių vaizdų apdorojimo prietaisus ir dirbtinio intelekto programinę įrangą. Konkrečiai, "DeepLive" sprendimas - tai greito optinio tyrimo įranga, pagrįsta patentuota LC-OCT (linijinio lauko konfokalinės optinės koherentinės tomografijos) optinio vaizdavimo technologija. Tokiu būdu gaunami įvairių odos sluoksnių ląstelių lygmens 3D vaizdai, kurie analizuojami "Damae Medical" sukurta programine įranga ir dirbtinio intelekto algoritmais, padedančiais atlikti diagnostiką. | https://www.usine-digitale.fr/article/damae-medical-veut-depister-et-suivre-les-cancers-de-la-peau-sans-biopsie.N1780527 | Medtech |
| 2022-02-15 | Pristatydamas kasmetinį France biotech asociacijos leidžiamą leidinį *Panorama France healthtech 2021 (https://fr.calameo.com/read/0065970524855fb02ae46),* asociacijos prezidentasFranck Mouthon pažymėjo, kad 2021-ieji metai tapo istoriniais FR sveikatos technologijų sektoriui- biotechnologijų, medicinos technologijų ir e. sveikatos startuoliai pritraukė rekordinę 2,3 mlrd. eurų sumą, įskaitant 1,6 mlrd. eurų rizikos kapitalo, t. y. beveik 50 proc. daugiau nei 2020 m. | https://www.usine-digitale.fr/article/en-2021-les-start-up-healthtech-ont-leve-un-montant-record-de-2-3-milliards-d-euros.N1784692 | FR biotechnologijų sektorius- 2021 m. apžvalga |
| 2022-02-23 | Vasario 23 d. Prancūzijos farmacijos įmonė "Sanofi" ir JK įmonė GSK paskelbė, kad sieks užregistruoti savo vakciną nuo Covid-19, kuri klinikinių tyrimų metu pasirodė esanti saugi ir veiksminga. Vakcina, kuriai GSK tiekia pagalbinę medžiagą, pagrįsta ne mRNA technologija, kaip "Pfizer-BioNTech" ir "Moderna" sukurtos vakcinos, o įprastesne rekombinantinių baltymų technologija. "Stiprus imuninis atsakas, pastebėtas taikant kelias vakcinos schemas, ir saugumo profilis patvirtina "Sanofi-GSK" adjuvantinės termiškai stabilios vakcinos tinkamumą", - pranešime spaudai pažymėjo abi grupės, pažymėdamos, kad veiksmingumas įrodytas tiek pirminėmis, tiek stiprinamosiomis dozėmis.  Abi bendrovės pradėjo diskusijas su reguliavimo institucijomis, įskaitant JAV Maisto ir vaistų administraciją (FDA) ir Europos vaistų agentūrą (EMA), ir planuoja pateikti visus su šia vakcina susijusius duomenis, kad pagrįstų savo paraiškas dėl leidimo prekiauti. | https://www.lopinion.fr/economie/covid-19-sanofi-et-gsk-vont-demander-lautorisation-de-leur-vaccin-apres-des-resultats-positifs?actId=ebwp0YMB8s3YRjsOmRSMoKFWgZQt9biALyr5FYI13OoY22kUWopIzC2XEgTLR8H8&actCampaignType=CAMPAIGN\_MAIL&actSource=503156 | Nauja FR ir JK vakcina nuo COVID-19 laukia patvirtinimo |
| 2022-02-24 | FR įmonė Carbios, pirmoji pradėjusi biologinį PET perdirbimą naudojant fermentus, statys pirmąją pasaulyje plastiko perdirbimo gamyklą Meurthe-et-Moselle vietovėje. Ši gamykla bus statoma didžiausiai pasaulyje PET dervos gamintojai "Indorama" priklausančime plote. Palnuojama, kad „Indorama“ vėl panaudos perdirbtą plastiką.  Carbios gamykla pradės veikti 2025 m., bus sukurta 150 darbo vietų. Du trečdaliai iš 70 mln. tonų PET, kasmet pagaminamų visame pasaulyje, naudojami tekstilės pluoštui (poliesterio pluoštui) gaminti, o trečdalis - pakuotėms gaminti. Longlavilyje "Carbios" fermentai per metus suskaidys 50 000 tonų atliekų į du pagrindinius PET monomerus, o dažikliai ir priedai liks kaip liekanos. | https://www.lesechos.fr/industrie-services/energie-environnement/la-france-accueillera-la-premiere-usine-de-recyclage-du-plastique-par-les-enzymes-1389287 | Biotechnologijos – PET perdirbimas |
| **Lietuvos ekonominiam saugumui aktuali informacija** | | | | |
| 2022-02-10 | Prezidentas E. Makronas vasario 10 d. lankydamasis Belforte, General Electric Steam Power gamykloje, kur gaminamos "Arabelle" turbinos Prancūzijos atominėms elektrinėms, pristatė savo planą atgaivinti branduolinę energetiką Prancūzijoje (jį pavadindamas“ didžiuoju nuotykiu“) , taip pat bendrą šalies energetikos strategiją, kuri turėtų tapti viena iš pagrindinių jo būsimos kampanijos temų.  Įdomu tai, kad 2017 m. prezidentinės kampanijos metu Makronas įsipareigojo sumažinti branduolinės energijos dalį iki 50 proc. šalyje gaminamos elektros energijos, o 2015 m. , būdamas prezidento patarėjas, o vėliau Ekonomikos ministras, Makronas skatino FR įmonės Alstom energetikos padalinio, gaminančio branduolinius reaktorius, pardavimą General Electric ( beje, tą pačią dieną paskelbta apie EDF ir GE susitarimą, pagal kurį GE branduolinių turbinų gamykla vėl atitenka Prancūzijai) .  Prezidento branduolinės energetikos plėtros planas, kurio tikslas- užsitikrinti energetinę nepriklausomybę, įgyvendinti įsipareigojimus dėl klimato kaitos bei mažinti energetikos kaštus , numato 6 naujos kartos reaktorių (EPR2) statybą ( nuo 2028m. ), o vėliau įvertinti galimybes pastatyti dar 8 reaktorius. Tuo pačiu Prezidentas pabrėžė apie būtinybę masiškai plėtoti atsinaujinančių šaltinių energetiką. Jis ragina iki 2050 m. beveik 10 kartų padidinti saulės jėgainių skaičių bei įrengti apie 50 vėjo jėgainių parkų jūroje (pasak analitikų, tai rimtas iššūkis, atsižvelgiant į tai, kad pirmas toks parkas turėtų pradėti veikti tik šiais metais). | https://www.challenges.fr/top-news/macron-veut-relancer-la-grande-aventure-nucleaire-six-epr2-annonces\_800292 | Skelbiamas FR branduolinės energetikos atgimimas |
| 2022-02-17 | Remiantis keliais šaltiniais, valstybė, kuriai priklauso 84 proc. energetikos bendrovės EDF kapitalo, planuoja sustiprinti grupės nuosavą kapitalą, įnešdama daugiau nei 2 mlrd. eurų. Tai žymiai pagerintų grupės finansinę situaciją ir nuramintų investuotojus, kas dabar, kai šalies prezidentas paskelbė apie branduolinės energetikos atgaivinimą ir naujų 6 (+8 vėliau) branduolinių reaktorių statybą. EDF itin sudėtingai pradeda 2022 m. dėl beprecedenčio branduolinio parko pajėgumų sumažėjimo (sustabdyta eilė branduolinių reaktorių dėl korozijos) ir išskirtinio grupės indėlio į vyriausybės priemones, kuriomis siekiama įšaldyti elektros energijos kainas. | https://www.lesechos.fr/industrie-services/energie-environnement/edf-letat-pret-a-une-augmentation-de-capital-1387795 | EDF- valstybės branduolinės programos įgyvendintoja- gaus finansinę injekciją |
| **Bendra ekonominė informacija** | | | | |
| 2022-02-04 | Nuo šio vasario 4 d. FR vaistinių lentynose pasirodė "Pfizer" tabletės nuo covido "Paxlovid". Šiuos vaistus gali įsigyti tik pacientai, kuriems nustatytas teigiamas testas, pagal specialų receptą. Jie skirti žmonėms, kuriems gali išsivystyti sunkios ligos formos ir kurie yra nepakankamai apsaugoti vakcina. Tai labai senyvi žmonės, tam tikromis retomis ligomis sergantys žmonės ir asmenys, kurių imunitetas nusilpęs. Tačiau šis atėjimas į rinką nuramina kai kuriuos antivakserius,,kuriems tabletės atrodo priimtinamesnės, negu vakcinos. | https://www.lexpress.fr/actualite/societe/c-est-plus-rassurant-ces-antivax-qui-preferent-les-medicaments-anti-covid-au-vaccin\_2167457.html |  |
| 2022-02-03 | Remiantis "Elabe" apklausos duomenimis, nuo praėjusio rudens, šoktelėjus energijos kainoms, pablogėjo prancūzų nuomonė apie jų perkamąją galią: labiausiai padidėjo išlaidos trims būtiniausioms sritims: šildymui, maistui ir transportui. Apklausa rodo, kad Prancūzija yra pasidalijusi į dvi dalis: 59 proc. prancūzų (vadovų, vidutinės grandies profesionalų ir kt.) teigia, kad lengvai suduria galą su galu. Tarp jų - daug 2017 m. Francois Fillono ir Emmanuelio Macrono rinkėjų. Kita vertus, 40 proc. respondentų teigia, kad jiems tenka mažinti išlaidas. Iš jų 30 proc. turi ieškoti papildomų pajamų, kad galėtų pragyventi, o 10 proc. yra priversti griebtis santaupų arba skolintis pinigų.  Visumoje 81 proc. prancūzų teigia, kad mėnesio pabaigoje jie negali sutaupyti, tačiau ir čia situacija skiriasi priklausomai nuo socialinės kategorijos.  Siekdama sušvelninti sparčiai kylančių energijos kainų poveikį, vyriausybė skyrė apie 15 mlrd. eurų. Tačiau yra didelė tikimybė, kad šio atsako nepakaks lūkesčiams patenkinti. | https://www.lesechos.fr/economie-france/conjoncture/sondage-exclusif-les-francais-salarment-de-la-hausse-de-leurs-depenses-essentielles-1384437 | Mažėja prancūzų perkamoji galia |
|  |  |  |  |
| 2022-02-08 | Laukdama statsitikos instituto patvirtinimo, FR vyriausybė prognozuoja, kad Prancūzijos prekybos deficitas 2021 m. sieks apie 86 mlrd. eurų - tai naujas rekordas. Jau 20 metų Prancūzijos importo vertė yra didesnė nei eksporto. Ankstesnis rekordas buvo pasiektas 2011 m., kai dėl 2008 m. finansų krizės prekybos deficitas siekė 75 mlrd. eurų. Apžvalgininkų nuomone, "Prancūzijos atveju prekybos deficitas kelia nerimą. Tai rodo nuolatinį atotrūkį tarp stagnuojančios pramonės gamybos ir didėjančio pramoninių prekių vartojimo. Prancūzijos eksporto rinkos dalys yra mažos ir mažėja". | https://lexpansion.lexpress.fr/actualite-economique/deficit-commercial-record-la-tache-du-quinquennat-macron\_2167621.html#xtor=EPR-5293-[NL\_le\_7]-20220208&m\_i=U87Us3do5q39B1CV9pSieSzAGhkcmoczoXMCdNfv6ZUev3jVuaqLOKPOkviyPRUkHNZEpeWriEpVha25SHgEL0fzhg4T2q&M\_BT=1885785898690 |  |
| 2022-02-09 | Prie FR Audito Rūmų veikianti Mokesčių taryba (MT) perskirstyti pajamas iš aplinkosaugos mokesčių, kad jie taptų priimtinesni. Ji paskelbė gyventojų apklausos rezultatus, iš kurių matyti, kad jaučiamas mokesčių nuovargis, nors 8 iš 10 prancūzų mano, kad mokesčių mokėjimas yra pilietinis veiksmas. Energijos apmokestinimas kelia didžiausius politinius iššūkius, pabrėžiama ataskaitoje. Situacija apsunkina tai, kad ekonomistų nuomone, šis mokestis yra geriausia priemonė kovojant su šiltnamio efektą sukeliančiu Co2. Pasak MT, jis turi nemažai trūkumų: pirma, tai netiesioginis mokestis, kaip ir PVM, kuris Prancūzijoje yra istoriškai nepopuliarus. Be to, mokesčių mokėtojams tenka nevienodas krūvis. MT siūlo iš šio mokesčio gautas pajamas skirti ekologiškoms investicijoms ir remti kukliausių namų ūkių pajamas.  MT taip pat apklausė, kaip prancūzai apskritai vertina socialinius ir pajamų mokesčius. Pirmą kartą atlikta tokia apklausa rodo, kad dauguma prancūzų mano, jog mokesčių lygis yra per didelis (75 proc.), o 69 proc. mano, kad mokesčių sistema yra nepatenkinama. Šiek tiek daugiau nei pusė mano, kad turto perskirstymas yra nepakankamas. Taip pat 60 proc. respondentų mano, kad socialinio draudimo įmokos yra per didelės. Be to, 65 proc. respondentų yra nepatenkinti valstybės lėšų panaudojimu. | https://www.lesechos.fr/economie-france/budget-fiscalite/impots-comment-reconcilier-les-francais-avec-les-taxes-energetiques-1385771 | Mokesčių „nuovargis“ |
| 2022-02-24 | FR ekologinio persitvarkymo ministrė Barbara Pompili patvirtino, kad vidutinės trukmės laikotarpiu Prancūzijoje dujų nepritrūks, nes FR turi strateginių atsargų, kurių užteks 90 dienų. Be to, FR pakrantėse yra trys logistiniai punktai, per kuriuos galima importuoti suskystintas dujas iš Norvegijos – pagrindinės FR tiekėjos - Alžyro ar net Jungtinių Amerikos Valstijų. Tačiau, pasak B. Pompili, Europos lygmeniu šis klausimas kelia susirūpinimą- jei Prancūzijoje rusiškos dujos sudaro tik 17 % importo, tai Vokietijoje - 50 % ar net 60 %. Kaip aiškina energetikos specialistas Pierre Terzian, Rusijos dujoms alternatyvų nėra. "Rusijos į Ukrainą eksportuojami dujų kiekiai yra milžiniški. Kalbame apie 150-160 mlrd. kubinių metrų per metus. Taigi prireiktų ne vienerių metų, o gal net kelių dešimtmečių, kad būtų galima išgauti atsargas kitose šalyse ir pristatyti jas į Europą", - sako jis.  Todėl galime tikėtis, kad kainos kils. Ekspertai iš tiesų vieningai sutaria: tai neišvengiama. Kainos jau pradėjo kilti. Prancūzijoje kai kuriuos vartotojus saugo vyriausybės nustatytas tarifų „skydas“. Tačiau padidėjusios kainos gali skaudžiai atsiliepti įmonėms. Tai iš karto paveiktų jų konkurencingumą. | https://www.europe1.fr/economie/crise-en-ukraine-et-si-la-france-devait-etre-privee-du-gaz-russe-4095733 | Rusijos-Ukrainos karas. Dujos. |
| **Kita ekonominiam bendradarbaivimui aktuali informacija** | | | | |
| 2022-02-07 | Po kelis mėnesius trukusių derybų vasario 7 d. EDF užbaigė branduolinės įrangos gamyba užsiimančios įmonės Geast, priklausančios "General Electric" grupei, įsigijimą. Tokiu būdu į FR vėl sugrįžo dalis buvusios FR kompanijos "Alstom" veiklos, kuri laikoma strategiškai svarbia šaliai. Buvusi bendra "Alstom" ir "General Electric" įmonė "Geast" gamina galingiausias pasaulyje "Arabelle" turbinas, kuriomis aprūpinama didelė dalis FR valstybinės eneregtikos įmonės EDF reaktorių parko ir jomis galėtų būti aprūpinami būsimi EPR2 reaktoriai, kuriuos EDF nori statyti Prancūzijoje. Įmonėje dirba apie 2 500 darbuotojų, daugiausia Belforte. Pastaraisiais metais jai kilo grėsmė dėl akcininko GE pasitraukimo.  E. Macronui prieš prezidentinius rinkimus šis branduolinės veiklos perėmimas turi didelę simbolinę reikšmę. Būdamas ekonomikos ministru, būtent jis 2014 m. lapkričio mėn. leido parduoti "Alstom" brandulinės energetikos padalinį amerikiečių bendrovei "General Electric". Nuo to laiko valstybės vadovas nuolat kaltinamas, kad pardavė Prancūzijos strateginę įmonę. | https://www.lesechos.fr/industrie-services/energie-environnement/une-semaine-decisive-souvre-pour-lindustrie-nucleaire-francaise-1384968 | FR susigrąžina iš General Electrics branduolinės įrangos gamybos padalinį. |
| 2022-02-07 | Konferencijoje "Europos skaitmeninio suverenumo kūrimas", surengtoje 2022 m. vasario 7-8 d. Prancūzijos pirmininkavimo Europos Sąjungos Tarybai metu, FR Europos ir užsienio reikalų ministras Jeanas-Yves'as Le Drianas, Europos ir užsienio reikalų ministro valstybės sekretorius Clément'as Beaune'as, atsakingas už Europos reikalus, ir valstybės sekretorius Cédricas O, atsakingas už skaitmeninimą, pakvietė įkurti Europos skaitmeninių bendrijų (digital commons) „iniciatyvą“. Clément Beaune ir Cédric O ragina sukurti Europos darbo grupę, kuri pasiūlytų Europos skaitmeninių bendrijų iniciatyvą.  Kolektyvine duomenų ir technologinių infrastruktūrų kontrole bei naudojimu ir skaidrumu pagrįstos skaitmeninės bendrijos yra alternatyva tam tikroms skaitmeninių milžinų priemonėms ir paslaugoms, taip prisidedant prie valstybių suverenumo stiprinimo. Tarybai pirmininkaujanti Prancūzija palankiai vertina Europos Komisijos atliktą darbą, kuriuo siekiama identifikuoti ir remti skaitmenines bendrijas ir laisvąją programinę įrangą, kurios yra strateginiai skaitmeninės aplinkos, ypač laisvo, atviro, neutralaus, vieningo ir saugaus interneto, segmentai.  Ilgalaikėje perspektyvoje ši iniciatyva turėtų pasakatinti i) identifikuoti esamas nacionalines skaitmenines bendrijas ir laisvąją programinę įrangą, kurios gali būti europinio ar net tarptautinio masto, ii) naudoti skaitmenines bendrijas Europos institucijose ir valstybių narių viešajame sektoriuje ir iii) sukurti sistemą pagal kurią būtų galima prisidėti prie skaitmeninių bendrijų, skiriant žmogiškuosius išteklius ar finansinę paramą arba oficialiai ar neoficialiai dalyvaujant jų valdyme.  Europoje pasiektas platus sutarimas, ir Belgija, Čekija, Danija, Estija, Ispanija, Italija, Kroatija, Latvija, Liuksemburgas, Malta, Lenkija, Portugalija, Prancūzija, Slovėnija, Suomija, Švedija, Vokietija ir Vokietija - 16 valstybių narių - paskelbė apie savo dalyvavimą darbo grupėje. Savo išvadas grupė pateiks Skaitmeninei asamblėjai 2022 m. birželio 21-22 d. | Quai d'Orsay – Communiqué conjoint relatif à la création d’une initiative européenne pour les communs numériques - 7 février 2022 | Europos skaitmeninių bendrijų (digital commons) iniciatyva |
| 2022-12-18 | FR skaitmeninės sveikatos sektoriuje susikūrė nauja struktūra: "French Care". Asociacija vienija bendroves, startuolius, ligonines, mokslininkus ir asociacijas, įskaitant "Axa", "Gustave Roussy" centrą, "Lifen", Sent Etjeno kalnakasybos mokyklą ir kt. FR valstybinio investicinio banko "Bpifrance" remiamas šis sveikatos priežiūros sektoriaus dalyvių judėjimas siekia apjungti veiklos įvairias sritis (pagal French Tech pavyzdį), idant būtų sukurta nauja dinamika minėtame sektoriuje. Tai svarbus iššūkis, nes sveikatos priežiūros sektoriuje dirba 10 proc. visų FR darbuotojų, o jo pridėtinė vertė kasmet siekia apie 160 mlrd. eurų. | https://www.usine-digitale.fr/editorial/avec-la-french-care-les-acteurs-de-la-sante-se-federent-pour-booster-l-innovation.N1786007 |  |
| 2022-02-14 | Po daugiau nei 2 metus trukusių pramonės atstovų diskusijų vasario 15 d. Paryžiuje įkurtas Campus Cyber- kibernetinis miestelis. Į šią vietą, kuri taps visos Fr IT saugumo ekosistemos centru, palaipsniui persikels 1 800 specialistų iš mažų ir didelių privačių įmonių bei valstybinių institucijų.  Paryžiaus La Défense rajone įsikūrusiame Campus Cyber jau dirba tokios įmonės, kaip "Gatewatcher" ir "Sekoia", taip pat Prancūzijos nacionalinės informacinių sistemų saugumo agentūros (Anssi), žandarmerijos ir žvalgybos tarnybų pareigūnai. Netrukus prie jų prisijungs "Orange Cyberdefense", "Atos", "Thales" ir "Capgemini". | https://www.lesechos.fr/tech-medias/hightech/le-campus-cyber-ouvre-ses-portes-a-paris-1386937 |  |
| 2022-02-24 | FR įmonės Rusijoje susirūpinusios RU-UA karinio konflikto ir EU sankcijų pasekmėmis verslui. Rusijoje veikia virš 500 Prancūzijos bendrovių, įskaitant 35 CAC 40 bendroves. FR įmonės yra didžiausias privatus užsienio darbdavys Rusijoje, jose dirba beveik 160 000 darbuotojų, teigiama FR Ekonomikos ir finansų ministerijos pranešime. FR-RU prekybos balanso deficitas 2020 m. buvo 566 mln. eurų-jis apibūdinamas kaip "struktūrinis", nes jį lemia energijos importas. FR per metus į Rusiją eksportuoja mažiau nei 7 mlrd. eurų, o tai sudaro vos daugiau nei 1 proc. FR ekonomikos ir finansų ministras mano, kad FR verslas neturėtų stipriai nukentėti nuo sankcijų.  RU rinka itin svarbi Renault (antroji eksporto rinka) ir Société Générale (jos filialas Rosbank su 600 mln eurų apyvarta itin pažeidžiamas). Kitos didelės FR įmonės RU: Accor, Alstom, Auchan, Decathlon, Bonduelle.  2020 m. "Covid-19" kontekste eksportas į Rusiją siekė 5,2 mlrd. eurų, todėl, pasak "Bercy", Rusija tapo septinta pagal dydį Prancūzijos rinka už Europos Sąjungos ribų. FR-RU ekonominės tarybos ko-pirmininkas, "TotalEnergies" generalinis direktorius Patrickas Pouyanné įsitikinęs, kad „rusai nenori panaudoti dujų kaip ginklo konflikte", - taip jis sakė vasario 24 d., konferencijoje "Tarptautinė energetikos savaitė", praėjus kelioms valandoms po Rusijos puolimo pradžios. „Be rusiškų dujų turime tikrą dujų kainų problemą Europoje", - teigė jis vėliau per Nacionalinę viešųjų darbų federaciją. TotalEnergies" veiklai Rusijoje konfliktas kol kas įtakos neturėjo. Bendrovė šalyje veikia nuo 1991 m. Visų pirma ji dalyvauja "Arctic LNG 2" projekte.  FR aviacijos ir kosmosos komponentų gamintojas "Safran" taip pat yra viena iš Prancūzijos grupių, palaikančių glaudžius ryšius su RU, kuri yra pagrindinė titano tiekėja pasaulinei aviacijos ir kosmoso pramonei, orlaivių, variklių ir įrangos gamintojams. "Safran" 50 proc. titano gauna iš RU bendrovės VSMPO, kuri taip pat yra ir "Airbus" tiekėja. Safran žada artimiausiomis savaitėmis paspartinti alternatyvių šaltinių paiešką. Be žaliavos tiekimo, "Safran" gali nukentėti ir dėl to, kad ji aktyviai veikia Rusijoje, kur dirba beveik 600 Safran darbuotojų, o jos apyvarta siekia 300 mln. eurų, t. y. apie 2 proc. grupės apyvartos. Grupės veikla ir partnerystė šioje šalyje daugiausia susijusi su civilinio orlaivio "Sukhoi Superjet 100" gamyba- "Safran" jam tiekia "Sam146" variklį, gondolas ir važiuoklę. Kasmet pagaminama nuo 20 iki 25 šių orlaivių. Grupė taip pat turi bendrą įmonę su Rusijos pramone "Volgaero", kuri gamina variklių dalis.  Energetikos grupė "Engie", viena iš dujotiekio "Nord Stream 2" projekto šalių, nekomentavo Vokietijos sprendimo sustabdyti projektą. Kiek anksčiau vasario mėnesį bendrovės vykdomoji direktorė Catherine MacGregor gynė jo svarbą, sakydama, kad Rusijos ir Ukrainos konfliktas šiuo požiūriu būtų "bloga žinia". | [Patrick Pouyanné, Olivier Andriès... Les réactions des industriels français à l'offensive russe en Ukraine (usinenouvelle.com)](https://www.usinenouvelle.com/editorial/patrick-pouyanne-olivier-andries-les-reactions-des-industriels-francais-a-l-offensive-russe-en-ukraine.N1787747#xtor=EPR-419&email=irena.skullerud@urm.lt)  <https://www.latribune.fr/economie/international/que-pese-la-relation-economique-entre-la-france-et-la-russie-904816.html>  https://www.capital.fr/entreprises-marches/total-renault-societe-generale-plus-de-500-entreprises-francaises-sont-presentes-en-russie-1429273 | FR verslas Rusijoje |

Parengė:

Irena Skullerud, LR ambasados Prancūzijos Respublikoje patarėja,

tel. +33 1 4054 5054, el. paštas irena.skullerud@urm.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos darbuotojo

pareigos, vardas pavardė, telefono numeris, el. paštas)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)